Истовремено, преку механизмите на родово одговорното буџетирање и усвојувањето на оваа Методологија ќе се овозможи проценка на влијанието на владините приходи и расходи врз жените и мажите, и креирање на мерки со кои би се надминала родовата нееднаквост. Преку анализи и следење на политиките, програмите и плановите за спроведување од родов аспект, се обезбедуваат услови за носење на подобри и издржани одлуки за унапредување на еднаквите можности на жените и мажите. Дополнително, со примената на методологијата ќе се допринесе кон поголема транспарентност, отчетност, одговорност и учеството на институциите во промовирање на еднаквите можности.

- 1.2. Правен основ и стратешки определби

Родово одговорното буџетирање е во функција на целосно остварување на стратешките приоритети на Владата на Република Македонија и системското воспоставување на принципите на еднаквост и недискриминација, утврдени преку соодветната нормативна рамка и стратешки документи.

- Во Република Македонија нормативната рамка и институционалниот пристап за системско воведување на родовото одговорно буџетирање е изразена преку:
- - Законот за еднакви можности на жените и мажите (Службен весник на РМ бр.6/2012) ; со кои се обврзуват сите субјекти во рамките на своите стратешки планови и буџети да го икорпориират принципот на еднакви можности на жените и мажите; да ги следат ефектите и влијанието на нивните програми врз жените и мажите и да известуваат за преземените активности во рамките на годишните извештаи. Оваа обврска подеднакво се однесува и за единиците на локалната самоуправа.
- - Стратегијата за родова еднаквост 2013 -2020 ( Службен весник на РМ бр.27/2013) ; чија цел е унапредување на еднаквите можности на жените и мажите во севкупното општествено живеење во која се дефинирани секторските приоритети за унапредување на родовата рамноправност.
- - Стратегијата за воведување на родово одговорно буџетирање (2012 -2017), која има за цел унапредување на родовата рамноправност преку прилагодување на постојните процеси на планирање и буџетирање на политиките и програмите на буџетските корисници, земајќи ги предвид различните импликации врз жените и мажите. Стратегијата ги дефинира насоките за воведување на родово одговорно буџетирање, чекорите за унапредување на законската рамка и зајакнување на институционалните механизми.
- - Насоките за подготовка на предлог буџетска пресметка утврдени во тековната а кои се однесуваат за наредната година, издадени од Министерството за финансии. Во насоките за подготовка на предлог буџетската пресметка, во делот на индикатори и резултати, Министерството за финансии (МФ) укажува дека буџетските корисници со буџетското барање задолжително треба да утврдат индикатори за секоја буџетска програма (со развојните подпрограми). За избраната програма за родова анализа посебно утврдените индикатори за остварување на секоја програма одделно задолжително да бидат и полово разделени.
- 1.3. Цели на Методологијата за родово одговорно буџетирање

Покрај законските и стратешките акти за интегрирање на родово одговорното буџетирање во работата на органите на државната управа, целта на оваа Методологијата е:

- - Да об е збеди единствено разбирање за родово одговорното буџетирање;

4